open-index/open-wikipedia-markdown huggingface dataset:
Versleuteling

**Versleuteling** of **enkripsie** soos gebruik in kriptografie is 'n al hoe meer belangrike prosedure om data te beskerm. Versleutelde data kan nie deur ander partye gelees word nie.

Versleuteling is wanneer data, bv. 'n teksboodskap, in 'n onleesbare versleutelde kode vertaal word. Hierdie data kan dan vervoer of geberg word, en dit kan slegs met die regte sleutel weer ontsleutel word na die oorspronklike data (of teks.) Die versleuteling en ontsleuteling kan redelik kompleks raak.  Versleutelingsprosesse se kompleksiteit word in bisse gemeet, bv.  256, 512 of 1024. Indien the sleutel te kort is, kan mens 'n rekenaar programmeer om elke moontlike sleutelkombinasie te toets, en sodoende kan 'n mens die kode ontsyfer sonder die sleutel. Maar met komplekse algoritmes raak die tyd wat benodig is om 'n sleutel so te breek, eksponensieël meer. Soos vinniger rekenaars ontwikkel word, raak dit dus belangriker om langer en beter sleutels te gebruik. 

## Sien ook 
* Kriptografie
* Kriptologie
* Publiekesleutelkriptografie
* IPSec
* Sleutel
* Wagwoord

## Eksterne skakels
AS Les Esserts

**AS Les Esserts** is 'n sokkerklub in Frankryk in die dorp Saint-Colomban-des-Villards, geleë in Savoie. Die klub is op 15 Augustus 2007 gestig. Marc-Yvan Teyssier is vanaf 2007 die klub se afrigter.

## (Eks-)sokkerspelers 
## Eksterne skakels 
*  Amptelike webtuiste.
*  Weblog spelers AS Les Esserts.
Harry Viljoen

**Harry Viljoen** was 'n Springbokrugbyspeler en -afrigter. Viljoen het by Nick Mallet oorgeneem as die nasionale afrigter in Oktober 2000. Hy het bedank in 2002 na 'n reeks swak vertonings en is opgevolg deur Rudolf Straeuli.

## Eksterne skakels 
* Harry Viljoen se rekord as afrigter
Nick Mallett

**Nicholas Vivian Howard Mallett** (gebore 30 Oktober 1956) is 'n Suid-Afrikaanse rugbyspeler en -afrigter. Hy het vir die Springbokke gespeel en ook later die span afgerig. Tans is hy 'n rugbykommentator en -analis vir die TV-kanaal SuperSport.

Mallet het in November 1997 by Carel du Plessis oorgeneem as die nasionale afrigter en het dié span tydens die Rugbywêreldbeker 1999 afgerig. Hy word in Oktober 2000 opgevolg deur Harry Viljoen.

## Toetswedstryde 
## Eksterne skakels 
* 
* Nick Mallet se rekord as afrigter
Pous Anastasius III

**Anastasius III**  was die 120ste pous van die Rooms-Katolieke Kerk. Die pous word soms verwar met Teenpous Anastasius III.

## Biografie 
**Pous Anastasius III** is gebore in Rome, Italië die seun van Lucianus.  In Junie 911 volg hy Pous Sergius III op en regeer tot sy dood in Augustus 913.  Hy word opgevolg deur Pous Lando.
Die naam ‘Anastasius’ beteken 'heropgestane'.

## Pontifikaat 
Twyfelagtige bronne beweer dat **Pous Anastasius III** die buite-egtelike seun van sy voorganger Pous Sergius III was, maar dit is waarskynlik 'n verwarring met Pous Johannes XI.  Anastasius se pontifikaat is oorheers deur die invloed van Theophylactus en sy vrou Theodora.

Howel die Goeie, koning van Wallis, besoek die pous om sy advies te vra oor die opstel van 'n wetboek vir die Kelte.  Die pous stel ook die kerklike indeling van Duitsland vas.  Die Noormanne van Rollo word tydens sy bewind gekersten.  Hy word in Junie 913 vermoor.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Johannes X

**Johannes X** was die 122ste pous van die Rooms-Katolieke Kerk.

## Biografie 
**Pous Johannes X** is ongeveer in 860 gebore in Tossignano by Imola, Italië uit die familie van die Cenci.  Hy was biskop van Bologna en word aartsbiskop van Ravenna in 905.  In Maart of April 914 volg hy Pous Lando op en regeer tot hy afgeset word in Mei 928.  Hy word opgevolg deur Pous Leo VI.
Die naam ‘Johannes’ beteken 'God is genadig'.

## Pontifikaat 
Tydens die bewind van **Pous Johannes X** is Italië aangeval deur die Sarasene.  Johannes het staat gemaak op die beskerming van Alberik, markies van Camerino, wat toe goewerneur van die hertogdom van Spoleto was.  Die pous met behulp van Berengarius I, koning van Italië verslaan die Sarasene in Augustus 915 tydens 'n veldslag aan die oewer van die van Garigliano-rivier.  In Desember van dieselfde jaar kroon die pous Berengarius tot keiser van die Heilige Romeinse Ryk.  Nadat Berengarius in April 924 vermoor is, sluit die pous op 9 Julie 926 in Mantua 'n verbond met Hugo van die Provence, die nuwe koning van Italië.

In 925 stuur die pous 'n brief aan Koning Tomislav van Kroasië waar in hy aandui dat die Kroatiese ryk sy ontstaan aan die pousdom te danke het.  Tomislav het die brief waardeer omdat dit sy aansprake op die troon versterk het.

Pous Johannes X het ook sy getroue vriend Petrus, biskop van Orte na Duitsland getuur.  Petrus hou in 916 'n sinode by Hohenaltheim en het goeie betrekkinge met koning Koenraad gehandhaaf.  Johannes het hom ook bemoei met kerksake in Frankryk.  Hertog Heribert van Akwitanië het koning Karel die Eenvoudige gevange geneem in 923 en geëis dat sy vyfjaar oue seun Hugo van Vermandois, aartsbiskop van Reims word.  Die pous het toegegee aan die eis toe Heribert belowe het om die koning vry te laat.

Weens sy verbond met Hugo van die Provence het Johannes X in onguns geraak by Marozia van die familie van Theophyilactus en word hy afgeset en in die Engeleburg opgesluit in 928, waar hy in Desember van dieselfde jaar sterf.  Hy is waarskynlik op aanstigting van Marozia vergiftig of versmoor.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Leo VI

**Leo VI**  was die 123ste pous van die Rooms-Katolieke Kerk.

## Biografie 
**Pous Leo VI** is gebore in Rome, Italië die seun van Christoforus uit die familie van die Sanguigna.  Voor sy verkiesing was Leo kardinaal-piester van St. Susanna.  In Mei  928 volg hy Pous Johannes X op en regeer tot sy dood in Desember 928.  Hy word opgevolg deur Pous Stefanus VII (VIII).
Die naam ‘Leo’ beteken 'Leeu'.

## Pontifikaat 
**Pous Leo VI** is tot pous verkies deur die invloed van Marozia. Hy het die besluite van die sinode van Split in 926 bekragtig en Split tot aartsbisdom verhef, waardeur alle biskoppe van Dalmasië aan Split ondergeskik geword het.

Daar bestaan twyfel oor die wettigheid van Leo VI (en sy opvolger Stefanus VII (VIII)) se verkiesing omdat Pous Johannes X nog gelewe het as gevangene in die Engeleburg.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Universiteit

[duimnael|regs|300px|Gradeplegtigheid by die [Oxford-universiteit.]]
[duimnael|regs|300px|Die Universiteit van [Helsinki (Finland).]]
duimnael|regs|300px|UNISA se hoofgebou in Pretoria.

'n **Universiteit** is 'n instansie vir hoër onderwys en navorsing waar studente akademiese grade kan verwerf. Die woord *universiteit* is afgelei van die Latyns *"universitas magistrorum et scholarium"*, wat rofweg beteken "gemeenskap van onderwysers en skoliere".

Mense kan by 'n universiteit inskryf om 'n graad te verwerf. In teenstelling met skoolonderrig is opleiding by universiteite meer gespesialiseerd. So sal 'n persoon wat biologie aan 'n universiteit studeer verskeie modules oor biologie en verwante onderwerpe deurloop, maar min indien enige oor ander onderwerpe soos tale en geskiedenis.

Universiteite bied beide voorgraadse en nagraadse onderrig. Nagraadse studies konsentreer meestal op navorsing.

## Universiteite van Suid-Afrika 
Enkele van die universiteite in Suid-Afrika is:
* Universiteit van Suid-Afrika
* Universiteit van Pretoria in Pretoria (Tuks)
* Tshwane-Universiteit van Tegnologie in Pretoria
* Universiteit van Johannesburg - voormalige Randse Afrikaanse Universiteit in Johannesburg (UJ)
* Universiteit van die Witwatersrand in Johannesburg (Wits)
* Universiteit van Limpopo, in Mankweng en Medunsa (Turfloop)
* Universiteit van Kaapstad in Kaapstad
* Universiteit van Wes-Kaapland in Kaapstad
* Noordwes-Universiteit in Potchefstroom en Mafikeng (Pukke)
* Rhodes Universiteit in Grahamstad (Rhodies)
* Universiteit Stellenbosch in Stellenbosch (Maties)
* Universiteit van die Vrystaat in Bloemfontein (Kovsies)
* Universiteit van Fort Hare in Alice en Oos-Londen
* Universiteit van KwaZulu-Natal in Durban en Pietermaritzburg
* Nelson Mandela Metropolitaanse Universiteit in Port Elizabeth
* Walter Sisulu-universiteit in Mthatha en Oos-Londen
* Universiteit van Mpumalanga in Mbombela
* Sol Plaatje Universiteit in Kimberley

## Verwysings
Rudolf Straeuli

**Rudolf August Wilkens Straeuli** (gebore 20 Augustus 1963 in Pretoria, Suid-Afrika) is 'n rugbyspeler wat in die posisies van flank en agsteman vir die Springbokke gespeel het. Hy het later dieselfde Springbokspan afgerig. Hy het ook vir Noord-Transvaal (later Blou Bulle) en Transvaal (later Goue Leeus) gespeel in die Curriebeker-kompetisie.

## Loopbaan as rugbyspeler 
Straeuli het op 9 Julie 1994 sy debuut vir Suid-Afrika gemaak teen die All Blacks waartydens hy 'n drie gedruk het. Hy het in 10 toetse in totaal gespeel, insluitend in die Rugbywêreldbeker 1995. Sy rugbyloopbaan (as speler) eindig op 18 November 1995 teen Engeland op die Twickenham-stadion.

## Loopbaan as afrigter 
Straeuli het nie soveel opslae gemaak as rugbyspeler nie, maar was berug as Springbokafrigter. Nadat Harry Viljoen, die vorige afrigter, slegs 53% van sy wedstryde kon wen, was Straeuli deur baie beskou as die persoon wat Suid-Afrikaanse rugby kon regruk, en is op 1 Maart 2002 aangestel as afrigter.

Aan die begin het dinge goed verloop vir Straeuli en hy het sy eerste vier wedstryde gewen met oorwinings oor Wallis, 'n 20-puntoorwinning oor Argentinië en 'n oorweldigende 60–18 oorwinning oor Samoa. Maar toe die Springbokke die wêreld se top tien spanne moes aandurf, het dinge ernstig begin skeefloop vir Straueli.

Onder Straeuli het die Springbokke 'n laagtepunt bereik in wêreldbekerrugby met rekordnederlae teen verskeie lande, insluitende:
* 30–10 teen Frankryk op die Stade Vélodrome, Marseille
* 21–6 teen Skotland op Murrayfield, Edinburg
* 53–3 teen Engeland op Twickenham, Londen
* 52–16 teen Nieu-Seeland op Loftus Versfeld, Pretoria

Deur al die nederlae was Straeuli se kommentaar aan die publiek dat hy nog aan sy span bou, en dat mense hom nie op sy Rugbywêreldbeker 2003-prestasie moet oordeel nie. Maar toe Suid-Afrika vir die eerste keer ooit in 'n wêreldbekertoernooi nie die kwarteindstryd haal nie, is hy verplig om te bedank nadat inligting oor sy berugte Kamp Staaldraad oefenkamp bekend geword het.

Ter opsomming was Straeuli die afrigter van 23 toetse, waarvan 52% gewen is. Dit was 'n swakker rekord as die van sy voorganger. Sy span wen slegs twee van hul 17 wedstryde teen die top-ses spanne in die wêreld. Dit maak hom die springbokafrigter met die swakste wenrekord in Suid-Afrikaanse rugbygeskiedenis.

## Eksterne skakels 
* Rudolf Straeuli se rekord as afrigter
*
Pous Stefanus VII

**Stefanus VII (VIII)**  was die 124ste pous van die Rooms-Katolieke Kerk. Weens die statusverandering van Pous Stefanus (II), was Stefanus VII vanaf die begin van die 13de eeu tot 1961 bekend as Stefanus VIII en was hy die 125ste pous.  Sien Die spesiale geval van Pous Stefanus (II) vir volle besonderhede.

## Biografie 
**Pous Stefanus VII (VIII)** is gebore in Rome, Italië die seun van Theudemond.  Voor sy verkiesing was hy kardinaal-priester van St. Anastasius.  In Desember 928 volg hy Pous Leo VI op en regeer tot sy dood in Februarie 931.  Hy word opgevolg deur Pous Johannes XI.
Die naam ‘Stefanus’ beteken 'gekroonde'.

## Pontifikaat 
**Pous Stefanus VII** is verkies deur die invloed van Marozia, waarskynlik om die troon tydelik te vul totdat haar seun Pous Johannes XI pous kon word.

Daar bestaan twyfel oor die wettigheid van Stefanus (en sy voorganger Leo VI) se verkiesing omdat Pous Johannes X nog gelewe het as gevangene in die Engeleburg.

Hy is moontlik vermoor.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Xenofobie

**Xenofobie** is 'n angs teenoor dinge wat vreemd of onbekend is, veral teenoor vreemdelinge. Die woord is afgelei vanaf die Griekse woorde kseenos/ξενος, wat vreemdeling beteken; en fobos/φοβος wat angs en vrees beteken. Die term word tipies gebruik om 'n vrees of angs teenoor buitelanders of mense wat anders is aan te dui.

Xenofobie kan soms gepaard gaan met rassisme en rassediskriminasie. In teenstelling met ander fobies lei xenofobie tot afwerende en selfs aggressiewe gedrag eerder as verminderingsgedrag of vlug.

## Xenofobiese insidente 
### Japan 
Japan het vanaf 1641 tot 1853 'n beleid van uitsluiting van buitelanders beoefen.

### Suid-Afrika 
duimnael|'n Protesoptog teen xenofobie in April 2015 in Jeppestraat ("Klein-Ethiopië"), Johannesburg

Talle xenofobiese aanvalle is geloods op buitelanders in Suid-Afrikaanse townships in Mei 2008. Die aanvalle het begin in Alexandra, 'n arm voorstad van Johannesburg. Die invloei van buitelanders, veral die 2-4 miljoen Zimbabwers (ongeveer 'n kwart van Zimbabwe se bevolking), het tot hoë maatskaplike spanning gelei. Hierdie buitelanders kompeteer direk met die lokale bevolking om werk, kos en verblyf en hulle word ook geblameer vir baie voorvalle van misdaad. 42 buitelanders was volgens berugte vermoor in die aanvalle. President Thabo Mbeki het die Suid-Afrikaanse Weermag ingeroep om verdere moorde op buitelanders te help voorkom. Xenofobiese geweld het ook na Du Noon in Milnerton, Wes-Kaap, versprei waar honderde buitelanders moes hardloop vir hulle lewens. Die moontlikheid bestaan dat aanvalle ook na Knysna kan uitbrei. Hierdie gebeure het gelei tot 'n wêreldwye bespreking oor die veiligheid van besoekers aan die FIFA Sokker-Wêreldbekertoernooi in 2010 in Suid-Afrika.

## Verwysings 
## Eksterne skakels
Baskitaar

duimnael|225px|regs|'n Moderne Fender-baskitaar.
duimnael|225px|regs|'n Fretlose-baskitaar.
Die **baskitaar** of **bas** is 'n snaarinstrument wat in meeste moderne musiekvorme gebruik word. Dit is een van die hoofinstrumente in blues-, country-, flamenco-, popmusiek- en rockmusiek. Die stemming is E-A-D-G; soortgelyk aan die laagste vier snare van 'n kitaar, maar een oktaaf laer. Meeste baskitare word uitgevoer met frets, maar fretlose baskitare bestaan ook. 'n Persoon wat die bas speel kan 'n baskitarist, bassist, baskitaarspeler of basspeler genoem word.

Baskitare is meestal elektries, maar akoestiese baskitare word ook gemaak. Die klank van 'n akoestiese baskitaar klink meer soos die van 'n pizzikato-bespeelde kontrabas.

## Geskiedenis 
Die eerste elektriese baskitaar word in 1936 deur Audiovox Manufacturing Company van Seattle, VSA gebou, maar was nie baie suksesvol nie. In 1951 bou Fender die Fender Precision Bass. Dit was die eerste van 'n reeks elektriese baskitare wat hulle geproduseer het. Die ontwerper, Leo Fender, het die instrument geoormerk as vervanging van die kontrabas. Die Precision Bass was 'n reuse kommersiële sukses. Dit word steeds gebou en word as die grootvader van die moderne baskitaar beskou. Dit het ook 'n groot impak gehad op rock- en popmusiek en op die ontwikkeling van jazz.

## Die tradisionele baskitaar 
'n Tradisionele baskitaar met vier snare is standaard in E-A-D-G gestem, maar kan ook in "Drop-D" gestem word waar die E-snaar na "D" gestem word (D-A-D-G). Spelers van heavy metal musiek somtyds stem die bas in D-G-C-F "Standaard D" of C-G-C-F "Drop C". Naas die tradisionele viersnarige baskitaar kry mens ook vyf-, ses-, sewe-, agt- en negesnarige baskitare. Vyf-snarige baskitare is in B-E-A-D-G of E-A-D-G-C gestem. Sessnarige baskitare is in B-E-A-D-G-C gestem.

## Frekwensies 
Die snaarfrekwensies van 'n tipiese baskitaar met vier snare (in Hertz):
:E: 41,20
:A: 55
:D: 73,41
:G: 98

## Sien ook 
* Kitaar
* Kontrabas
* Tiensnaarkitaar
* Lys van musiekinstrumente
Pous Leo VII

**Leo VII**  was die 126ste pous van die Rooms-Katolieke Kerk.

## Biografie 
**Pous Leo VII** is gebore Rome, Italië.  Leo was waarskynlik 'n Benediktynse monnik en was voor sy verkiesing kardinaal-priester van Sint Sixtus. Op 3 Januarie  936 volg hy Pous Johannes XI op en regeer tot sy dood op 13 Julie 939.  Hy word opgevolg deur Pous Stefanus VIII (IX).
Die naam ‘Leo’ beteken 'leeu'.

## Pontifikaat 
**Pous Leo VII** is waarskynlik verkies op aandrang van koning Alberic II (die eerste van vyf pouse).  Leo steun die hervormingsbewegings van Cluny en Subiaco.  In 937 benoem hy Frederik, aartsbiskop van Mainz tot pouslike legaat in Duitsland.  Hy het nie die verpligte doop van Jode in Duitsland gesteun nie, maar het nie hulle verdrywing teengestaan nie.

Leo het ab Odo van Cluny in 936, gevra om as tussenganger op te tree tussen Alberic II en Hugo van die Provence, Alberic se stiefpa.  Die onderhandelings was suksesvol en Hugo se dogter Alda het met Alberic getrou.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Stefanus VIII

**Stefanus VIII (IX)** was die 127ste pous van die Rooms-Katolieke Kerk. Weens die statusverandering van Pous Stefanus (II), was Stefanus VIII vanaf die begin van die 13de eeu tot 1961 bekend as Stefanus IX en was hy die 128ste pous.  Sien Die spesiale geval van Pous Stefanus (II) vir volle besonderhede.

## Biografie 
**Pous Stefanus VIII (IX)** is gebore in Rome, Italië van Duitse afkoms.  Voor sy verkiesing was hy kardinaal-priester van Sint Silvester en Martinus.  Op 14 Julie 939 volg hy Pous Leo VII op en regeer tot sy dood in laat Oktober 942.  Hy word opgevolg deur Pous Marinus II.  Die naam ‘Stefanus’ beteken 'die gekroonde'.

## Pontifikaat 
**Pous Stefanus VIII (IX)** was heeltemal onder die invloed van Alberic II en het slegs in naam regeer.

Latere, ietwat onbetroubare bronne dui aan dat Stefanus betrokke was by 'n komplot teen Alberic, gevang en gemartel is en aan sy wonde beswyk het.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Daar doer in die bosveld

***Daar doer in die bosveld*** is 'n Afrikaanse rolprent wat in 1951 vervaardig is. Dit was Jamie Uys se debuutrolprent asook Suid-Afrika se eerste vollengte-rolprent in kleur (ofskoon dit in 16 mm opgeneem is, in teenstelling met die 35 mm-standaard vir kommersiële speelfilms). Uys het die fliek saam met sy broer Jok en sy vrou Hettie gemaak en ook self daarin gespeel. 'n Eenvoudige Kodak-kamera is gebruik en die vervaardigingskoste het R6&nbsp;000 beloop. Dit het Uys as 'n akteur, vervaardiger en regisseur gevestig.

## Genre 
Die rolprent is 'n lekkerlag-komedie oor 'n boer wat meer van beeste as van vroue weet. 

## Hoofrolspelers 
* Jamie Uys as Hans Botha, die boer.
* Hettie Uys as Martie du Toit, die onderwyseres.
* Jurg du Preez as Koos
* Buks Joubert as Gert Petoors
* Thomas Moema as Ou Thomas
* Kobie Uys as Kobie Botha (nie gekrediteer nie)
* Marietjie Uys as Marietjie Botha (nie gekrediteer nie)

## Storielyn 
Hans Botha, 'n ryk maar suinige boer, moet die nuwe onderwyseres op die dorp gaan haal. Hy is egter bang vir meisies en doen boonop alles verkeerd. Sy motor, 'n stokou Model T-Ford, se remme is gedaan en die bakwerk val uitmekaar. Telkens as hy stop om 'n hek oop te maak, spring hy uit om 'n klip voor die wiele te rol, maar die motor ry telkens daaroor. Nadat hy die nooientjie opgelaai het, ry hy deur 'n dam water waar die kar vassit. Terwyl hy haar probeer "red", laat hy haar in die water val. Later, tydens 'n piekniek kry hy kans om vir alles te vergoed, maar dinge loop steeds skeef. Hy dink aan hoe dit sou wees om 'n behoorlike motor te hê, en alles reg sou verloop. Gelukkig vir hom loop al hierdie manewales op 'n huwelik uit.

## Sien ook 
* Lys van Afrikaanse rolprente

## Verwysings 
## Eksterne skakels 
* IMDB fliek databasis
*
Pous Johannes XI

**Johannes XI**  was die 125ste pous van die Rooms-Katolieke Kerk.

## Biografie 
**Pous Johannes XI** is gebore in Rome, Italië, die seun van Marozia en vermoedelik ook van Pous Sergius III  ("Johannes, natione Romanus ex patre Sergio papa", "Liber Pont." ed. Duchesne, II, 243).  Ander bronne verklaar dat hy die seun is van Alberic I, koning van Italië. Indien Johannes wel die seun van Pous Sergius III was, is hy die enigste buite-egtelike seun van 'n pous wat ooit pous geword het.  Pous Silverius was die seun van Pous Hormisdas uit 'n wettige huwelik.  Voor sy verkiesing was Johannes kardinaal-priester van Santa Maria in Trastevere.  In Februarie of Maart 931 volg hy Pous Stefanus VII (VIII) op en regeer tot sy dood in Desember 935 of Januarie 936.  Hy word opgevolg deur Pous Leo VII.
Die naam ‘Johannes’ beteken 'God is genadig'.

## Pontifikaat 
**Pous Johannes XI** staan sterk onder die invloed van sy ma, Marozia.  Hy het die hervorming van die kloosterlewe gesteun, veral die van die klooster van Cluny.

Toe Marozia in die somer van 932 weer trou met haar swaer, koning Hugo van die Provence, het die pous se jonger halfbroer koning Alberic II in Desember, die pous en sy moeder gevange geneem. Johannes se mag is beperk tot kerklike sake en hy moes na Alberic se pype dans.  Hy moes die patriarg van Konstantinopel en aartbiskop Artold van Reims in 933 vereer met die pallium.

Die pous is dood gedurende sy gevangeskap.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Agapetus II

**Agapetus II**  was die 129ste pous van die Rooms-Katolieke Kerk.

## Biografie 
**Pous Agapetus II** is gebore in Rome, Italië.  Op 10 Mei  946 volg hy Pous Marinus II op en regeer tot sy dood op 8 November 955.  Hy word opgevolg deur Pous Johannes XII.
Die naam ‘Agapetus’ beteken 'geliefde'.

## Pontifikaat 
**Pous Agapetus II** het probeer om die pousdom te hervorm en het die Duitse koning (later keiser) Otto I gesteun in sy pogings om die noorde van Europa te kersten.  Die mag in Rome is egter deur Alberic II gehou.  Die pous het toegelaat dat Alberic sy buite-egtelike seun Octavianus as Agapetus se opvolger aandui onder die naam Johannes XII.

Agapetus II het in 949 die dispuut tussen Artaud and Hugo oor die bisdom van Reims finaal beëindig deur in die guns van Artaud te besluit.  Die besluit bekragtig die besluit van die sinode van Ingelheim in 948.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Marinus II

**Marinus II**  was die 128ste pous van die Rooms-Katolieke Kerk.  Die pous se naam is in die Middeleeue soms as Martinus III gegee as gevolg van 'n verwarring tussen Marinus en Martinus.

## Biografie 
**Pous Marinus II** is gebore in Rome, Italië.  Voor sy verkiesing was Marinus kardinaal-priester van Sint Ciriacus.  Op 30 Oktober  942 volg hy Pous Stefanus VIII (IX) op en regeer tot sy dood vroeg in Mei 946.  Hy word opgevolg deur Pous Agapetus II.
Die naam ‘Marinus’ beteken 'seeman'.

## Pontifikaat 
**Pous Marinus II** is verkies deur die invloed van Alberic II van Spoleto, prins van Rome. Hy steun die hervorming van die kloosterwese.  Marinus het hom beywer vir die herbou van kerke en die versorging van die armes.

In 942 besoek Ulrich, biskop van Ausburg die pous en in 943 Hadamar, ab van Fulda.  In 945 verplaas hy die Boudewyn van Cluny van Monte Cassino na Sint Paulus buite die Mure.

Toe Sicus, biskop van Capua, 'n kerk van die Benediktynse monnike gevat het en dit aan een van sy diakens gegee het, het Marinus die kerk aan die monnike teruggegee.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
948

Die **jaar 948** was 'n skrikkeljaar wat volgens die Gregoriaanse kalender op 'n Maandag begin het. Dit was die 48ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. 
## Gebeure 
* Sinode van Ingelsheim beslis ten gunste van Artaud in sy geskil met Hugo oor die bisdom van Reims.

## Geboortes 
* Pous Benedictus VIII, die 143ste pous van die Rooms-Katolieke Kerk († 1024).

## Sterftes 
* 15 Junie – Romanos I van Bisantium, Bisantynse keiser (* circa 870)
947

Die **jaar 947** was 'n gewone jaar wat volgens die Gregoriaanse kalender op 'n Sondag begin het. Dit was die 47ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Lotarius van Arles volg sy pa, Alberic II op as koning van Italië, onder toesig van die markies van Ivrea.

## Geboortes 
*

## Sterftes 
*
Pantsula

**Pantsula** is 'n energieke dans wat in die 1950's in die Suid-Afrikaanse "townships" ontstaan het. Dit verteenwoordig 'n lewenswyse, kleredrag en manier van praat (tsotsitaal) wat township-kultuur verteenwoordig.

## Eksterne skakels 
* Youtube video wat die Pantsula demonstreer
Sentech

duimnael|Die Sentech-toring in Brixton, Johannesburg.

**Sentech** is 'n seinverspreider vir die Suid-Afrikaanse uitsaaisektor. Die organisasie het in 1992 begin om die Suid-Afrikaanse Uitsaaikorporasie se seine te versprei. Volgens Sentech se mandaat moet hulle ook dienste aan M-Net, Radio 702, Radio Ciskei, Radio Transkei en aan Bophuthatswana se Uitsaaikorporasie lewer.

In 'n verslag wat in Augustus 1995 gepubliseer is beveel die Onafhanklike Uitsaaiowerheid (OUO) aan dat Sentech van die SAUK geskei en 'n publieke maatskappy moet word. Die verslag was in Maart 1996 deur die Suid-Afrikaanse Regering goedgekeur en die wetgewing om die aanbevelings te implementeer is in November 1996 deur die Parlement aanvaar.

Sentech word tans bedryf as 'n kommersiële onderneming wat deur die Regering van Suid-Afrika via die Suid-Afrikaanse Ministerie van Kommunikasie besit word.

'n Volledige lys van Suid-Afrikaanse radio- en televisiefrekwensies is beskikbaar op Sentech se webwerf.

## Sien ook 
* Sentech-toring

## Eksterne skakels 
* Sentech se amptelike webwerf
Niekie van den Berg

**Niekie van den Berg** is 'n voormalige Suid-Afrikaanse politikus, radio-omroeper en mediapersoonlikheid. Hy het sy loopbaan as omroeper op 1 Junie 1982 begin by die destydse Afrikaanse Radiodiens van die SAUK.

Van den Berg het in 1989 oorgeskakel na TV-werk. Hy was die regisseur van die aktualiteitsprogram *Verslag* en 'n aanbieder van die TV-program *Uit en tuis* saam met Joleen du Plessis. 

In 1991 keer hy terug na radio as aanbieder van RSG se program *Monitor*. Hy het 'n verskeidenheid van programme uitgesaai, die laastes was *Sê wie?* en *Wat sê die prokureur?.* Hy het ook verskeie toetse as 'n krieket- en rugby-kommentator op sy kerfstok.

Niekie het in sy loopbaan drie Artesse, asook die Akademieprys vir radiohoorbeelde verower.

## Filmografie 
* '''n Saak van geloof'', 2011

## Verwysings 
## Eksterne skakels 
* RSG Aanbieder: Niekie van den Berg
Adriana Lima

duimnael|Adriana Lima in 2019

**Adriana Franceska Lima** (gebore 12 Junie 1981) is 'n Brasiliaanse fotomodel. Sy is veral bekend vir haar modelwerk met Victoria's Secret en Maybelline.

## Vroeë lewe 
Adriana is in die Noord-Oostelike kusdorpie van Salvador, Bahia, Brasilië gebore.
Sy is die dogter van Nelson Torres en Maria da Graça Lima.

## Loopbaan as fotomodel 
Sy is ontdek in 'n winkelsentrum toe sy 13 jaar oud was. Toe sy 15 was, het sy die Brasiliaanse **Ford Supermodel of the World Search** kompetisie gewen, en die volgende jaar, 1996 het sy tweede gekom in die **Ford Supermodel of the World** kompetisie. Drie jaar later het sy na New York, VSA gegaan en daar gebly.
AKing

**aKing** is 'n Engelstalige musiekgroep van Kaapstad (Suid-Afrika), waarvan al die lede egter Afrikaanssprekend is. Die groep het in November 2007 ontstaan en het in 2008 met hul eerste ateljeekortspeler *Dutch Courage* gedebuteer. In Maart 2008 het hulle op hul eerste musiektoer gegaan. Die groeplede is Laudo Liebenberg (voorsanger en hoofkitaarspeler), Hunter Kennedy (ritmekitaarspeler), Hennie van Halen (baskitaarspeler) en Jaco "Snake" Venter (tromspeler). Hunter Kennedy en Jaco Venter is ook in die Afrikaanse groep Fokofpolisiekar, terwyl Kennedy boonop in die elektroniese groep Die Heuwels Fantasties speel. Die groep se eerste enkelsnit, "The Dance", is op nasionale radio uitgesaai.

## Diskografie 
**Dutch Courage* (EP, 2008)
**Against All Odds* (EP, 2009)

## Sien ook 
* Lys van Suid-Afrikaanse musiekgroepe

## Eksterne skakels 
* Amptelike webwerf 
* aKING-diskografie en -lirieke 
* aKing op Last.fm
Witzenberg Plaaslike Munisipaliteit

Die **Witzenberg Plaaslike Munisipaliteit** is een van die plaaslike munisipaliteite in die Kaapse Wynland-distriksmunisipaliteit in die Wes-Kaap in Suid-Afrika. Die bevolking het in 2011 op 115&nbsp;946 gestaan.

## Nedersettings 
Nedersettings in die munisipaliteit:
* Ceres
* Prince Alfred Hamlet
* Op-die-Berg (alternatiewelik, *Die Dorp op die Berg*)
* Tulbagh
* Wolseley
Vervalenergie

Die **vervalenergie** is die energie vrygestel deur 'n kernverval aksie.

Die verskil tussen die massa van die reaksie elemente en die massa van die produkte word dikwels uitgedruk as:
:*Q* = (massa van reaksie elemente) - (massa van produkte)

Dit kan ook as energie beskryf word deur Albert Einstein se bekende formule *E=mc²*.

Vervalenergie word gewoonlik in terme van energireenhede **MeV** (mega elektronvolt) of **KeV** (kilo elektronvolt) uitgedruk.

Tipes radioaktieweverval sluit in
* gamma uitstraling
* betaverval (vervalenergie is verdeel tussen die uitgestraalde elektron en die onsigbare neutrino wat terselfdetyd uitgestraal word)
* alfaverval

## Eksterne skakels 
*Universiteit van Waterloo wetenskap departement
Kontrabas

duimnael|regs|225px|'n Kontrabas

Die **kontrabas** is die grootste strykinstrument wat in die moderne simfonieorkes gebruik word. Dit is 'n standaardlid van die strykers in die simfonieorkes. Dit word ook gebruik in ander soorte musiek, soos jazz, 1950's-styl blues, rock and roll, rockabilly/psychobilly, bluegrass en tango.

Soos ander strykinstrumente in die orkes kan die kontrabas met 'n strykstok gespeel word, of die speler kan die snare pluk.

Daar is verskeie eienskappe wat die kontrabas anders maak as die res van die familielede van die strykinstrumente. Die mees prominente verskil, is dat die kontrabas se snare gestem word in vierdes, en nie in vyfdes soos die ander nie. Daar is ook geen vaste patroon en reëls wanneer dit kom by die konstruksie van die instrument nie. Die instrumente verskil dus in voorkoms en grootte van mekaar.

## Sien ook 
* Lys van musiekinstrumente
Waqf

duimnael|Waqfiyya of Haseki Hürrem Sultan

'n **Waqf** (Arabies: ‏وقف) is 'n onvervreembare religieuse bemaking in Islam, tipies 'n gebou of stuk grond vir Moslem religieuse- of liefdadigheidsdoeleindes.  Dit kom baie ooreen met 'n trust in gemene reg.

## Befondsing van skole en hospitale 
Na die vestiging van Islamitiese waqf-wette en madras-stigtings in die 10de eeu, het 'n groot aantal Bimaristans (islamitiese hospitale) in die Islamitiese wêreld tot stand gekom. In die 11de eeu n.C. het die meeste Islamitiese stede oor verskeie hospitale beskik. Die waqf-stigtings het fondse aan die hospitale verskaf om verskeie uitgawes te dek, soos vergoeding vir dokters, die koop van kos en medisyne, hospitaaltoerusting en dies meer. Die waqf-instellings het ook mediese skole befonds.

## Verwysings
Pous Johannes XII

**Johannes XII**  was die 130ste pous van die Rooms-Katolieke Kerk.

## Biografie 
**Pous Johannes XII** is gebore as **Octavianus van Spoleto** in ongeveer 937 die seun van Alberic II, prins van Rome en Alda van Vienne.  Op 16 Desember  955 volg hy Pous Agapetus II op en regeer tot hy afgeset word op 4 Desember 963.  Hy word opgevolg deur Pous Leo VIII.
Die naam ‘Johannes' beteken 'God is genadig'.

## Pontifikaat 
**Pous Johannes XII** was 'n skande, sowel sy verkiesing as sy gedrag na sy verkiesing.  Hy het hom oorgegee aan wellus, sodanig dat die Lateraanse paleis as 'n bordeel beskryf is.  Hy het die beskerming van koning Otto I van Duitsland nodig gehad om homself te handhaaf en as dank het hy Otto as keiser van die Heilige Romeinse Ryk gekroon op 2 Februarie 962.  Otto het ook die Pouslike Staat aansienlik vergroot en versterk (deur die *Diploma Ottonianum*).  Otto het Alberic II aangeval en Pous Johannes het agter sy rug gekonkel met die keiser in Konstantinopel.  Keiser Otto was woedend en het Johannes laat afset en vervang met Pous Leo VIII op 4 Desember 963.  Nadat Otto Rome verlaat het, het Johannes egter teruggekom en Leo laat afset op 26 Februarie 964 en vervang met Pous Benedictus V.  Johannes sterf op 14 Mei 964 aan verwondinge wat hom toegedien is deur 'n man van een van sy minnaresse.  Ander bronne onder andere Liutprand van Cremona beweer hy is dood as gevolg van 'n beroerte wat hy gekry het terwyl hy met een van sy minnaresse in die bed was.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Yskor

**Yskor**, of die **Suid-Afrikaanse Yster en Staal Industriële Korporasie Beperk**, is in 1928 deur Hendrik van der Bijl begin as 'n staatsorganisasie ingevolge die Yster- en Staalwet, Nr. 11 van 1928, met sy eerste werke in Pretoria. Dit is gestig as 'n statutêre parastatale organisasie met die doelstelling om yster en 'n reeks staalprodukte te vervaardig en werksgeleenthede te skep vir gemeenskappe wat naby sy bedrywighede is. Die eerste staal is op 4 April 1934 by die Pretoriawerke vervaardig. Die wêreld se behoefte aan staal en die plaaslike vervaardiging van talle benodigdhede het 'n skerp toename in die vraag na staal tot gevolg gehad wat die uitbreiding van die onderneming genoodsaak het.
duimnael|Vanderbijlpark staalwerke
Die plaatfabriek by Vanderbijlpark Works is in 1943 in gebruik geneem hoofsaaklik vir die vervaardiging van swaar plate vir skeepsherstelwerk en die vervaardiging van gepantserde voertuie vir die oorlogspoging van Suid-Afrika. Direk na die oorlog vroeg in 1947 het die maatskappy besluit om 'n volledig-geïntegreerde staalwerke in Vanderbijlpark te bou. Yskor het in 1947 begin handel dryf.

Die konstruksie van 'n geïntegreerde staalwerke in Newcastle het in 1971 begin. In November 1989 is Yskor geprivatiseer en Yskor Beperk-aandele is in die *Steel and Allied Sector* van die Johannesburgse aandelebeurs genoteer. Yskor het teen middel 1991 die staalafdeling van USCO (vandag Vereeniging Works) gekoop.

'n Gesamentlike onderneming met die *Industrial Development Corporation* is in 1996 begin om die Saldanha-staalfabriek (Saldanha Steel Mill) te bou. Saldanha-Staal is in 1998 in gebruik geneem en produksie het in 1999 begin. In Desember 2001 is Yskor se staal- en myngroepe in twee afsonderlik genoteerde mynbou- en staalondernemings ontbondel, naamlik *Kumba Resources* en *Yskor*. Ten tyde van die ontbondeling het die myne wat deur Yskor ontwikkel is vir steenkool, sink en sekere industriële minerale wat in staalproduksie gebruik word, saam met sy twee ysterertsmyne sowel as sy swaarmineraalbelange deel geword van Kumba Resources. Einde 2002 het Yskor volle beheer oor die Saldanha-staalfabriek verkry.

In Februarie 2003 het LNM Holdings beheer oor Yskor Beperk geneem deur 'n gedeeltelike uitkoop van R1,8 miljard en in Augustus 2004 is die maatskappy herdoop tot *Ispat Iscor Limited*.

In Desember 2004 het *Ispat International NV* (die moedermaatskappy van Ispat Iscor) *LNM Holdings NV* verkry. Na die verkryging is die naam van die saamgesmelte maatskappy verander na *Mittal Steel Company NV*. Ispat Iscor Limited het in Maart 2005 met die nuwe naam *Mittal Steel South Africa Limited* begin handel dryf. 

Na die samesmelting tussen Mittal Steel en Arcelor, het Mittal Steel Suid-Afrika in Oktober 2006 onder die nuwe naam, *ArcelorMittal South Africa*, begin verhandel.

## Lees ook 
* Cor Delfos
* H.J. van der Bijl
* Vanderbijlpark

## Verwysings 
## Bronnelys 
* Botha, Mark: Yskor neem die voortou. In: Suid-Afrikaanse Panorama. Jaargang 35, nr. 5, September/Oktober 1990. ISSN 0491-4783

## Eksterne skakels 
* http://www.iscor.co.za/
Lübeck

Die Hansestad **Lübeck** (Nederduits: *Lübęk*, *Lübeek*, Deens: *Lybæk*) is 'n selfregerende stad in die noorde van Duitsland en die suidooste van die deelstaat Sleeswyk-Holstein. Lübeck is aan die Lübeckse Baai van die Oossee geleë en die tweede grootste stad in die deelstaat na Kiel. Die Middeleeuse stadskern is deur Unesco as 'n wêrelderfenisgebied aangewys.

Die grootste stede in die omgewing is Hamburg (65 kilometer suidwes van Lübeck), Kiel (78 kilometer noordwes van Lübeck) en Schwerin (68 kilometer suidoos van Lübeck). Lübeck grens aan die Europese Metropoolgewes Hamburg. As een van die belangrikste Middeleeuse seehawens en handelstede in Duitsland het Lübeck met sy kenmerkende "Sewe Torings" homself steeds as die "Poort na die Noorde" van Europa beskou.

## Geografie 
Lübeck is aan die benedeloop van die Trave, 'n bevaarbare rivier in die Noord-Duitse Laagvlakte, geleë wat sowat 17 kilometer van die historiese stadskern af in Travemünde in die Oossee uitmond. Die historiese stadskern het op 'n heuwel ontstaan wat 'n eiland tussen die rivierlope van die Trave- en Wakenitz-riviere vorm. Daarnaas loop ook die Elbe-Lübeck-kanaal vanaf Krummesse tot by die Trave deur die stadsgebied van Lübeck.

Die omliggende landskap maak deel uit van die Oos-Holsteinse Heuwelland en is oorspronklik gedurende die Weichsel-ystydperk (pleistoseen) gevorm. Die geografiese ligging naby die Traverivier, wat net voor Travemünde deur die Baltiese Heuwels breek, het die stad se ontwikkeling tot 'n beduidende Oosseehawe bevorder wat uiteindelik die Noord-Europese magsentrum van die Middeleeue sou wees.

## Verwysings 
## Eksterne skakels 
*   Amptelike UNESCO bladsy
Pous Leo VIII

**Leo VIII** was die 131ste pous van die Rooms-Katolieke Kerk.

## Biografie 
**Pous Leo VIII** is in Rome, Italië gebore as die seun van Johannes. Op 4 Desember 963 volg hy Pous Johannes XII op en regeer tot sy afsetting op 26 Februarie 964. Hy word opgevolg deur Pous Benedictus V. Die naam ‘Leo’ beteken 'leeu'.

## Pontifikaat 
Die termyn van **Pous Leo VIII** was omstrede. Eerstens word hy 'n teenpous toe die afsetting van Pous Johannes XII ongeldig verklaar is. Tweedens is hy self afgeset op 26 Februarie 964. Omrede die afsetting ongeldig verklaar is, was hy pous tot sy dood op 1 Maart 965. 

Toe Leo VIII tot pous verkies is, was hy nie eers 'n priester nie.  Hy is tot priester en biskop gewy binne een dag deur Sico, biskop van Ostia. Sy verkiesing was op aandrang van keiser Otto I. Daar word beweer dat Leo sy eie afsetting goedgekeur het.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Belize

**Belize** (voorheen: Brits-Honduras; Engels: [bəˈliːz], ; Spaans: *Belice*) is 'n land in Noord-Amerika en is die enigste Sentraal-Amerikaanse land waar Engels pleks van Spaans as 'n amptelike taal gebruik word. Belize beslaan 'n oppervlakte van 22&nbsp;966&nbsp;km² en het 'n bevolking van 419&nbsp;199 in 2020 gehad. Belize grens in die noordweste aan Meksiko, in die suidweste aan Guatemala en in die ooste aan die Karibiese See. Die hoofstad is Belmopan en die grootste stad is Belize-stad.

[duimnael|links|[Nasa-Satellietbeeld van Belize]]
duimnael|links|Kaart van Belize
duimnael|links|Topografiese kaart van Belize
Belize se naam is ontleen aan die oos-vloeiende Belize-rivier wat naby Belize-stad in die Karibiese See uitmond. Dié rivier is deur die Dominikaanse priester Fray José Delgado in 1677 "Río Balís" genoem, afgelei van die Majaanse woord *belix* of *beliz* vir "modderwater".

Nes die hele Yucatán-skiereiland is Belize deur Maja bevolk en het darem deel uitgemaak van Meso-Amerika. Die Spaanse conquistadores het die skiereiland verower, maar weens 'n gebreek aan natuurlike hulpbronne die gebied nie by die Spaanse Ryk ingelyf nie. Met die ondertekening van die Vrede van Parys in 1783 het Belize onder die invloed van die Koninkryk van Groot-Brittanje gekom en toe die kolonie Brits-Honduras geword. Vervolgens is dit by die Britse Ryk ingelyf, ondergeskik aan die Britse goewerneur van Jamaika. Nadat in 1961 die destydse hoofstad Belize-stad deur die orkaan Hattie verwoes is, is in die sentrum van Brits-Honduras begin met die oprigting van 'n nuwe hoofstad wat op 1 Augustus 1970 as Belmopan amptelik gestig is en sedertdien as hoofstad dien.

Op 21 September 1981 het Belize van die Verenigde Koninkryk onafhanklik geword. Belize is 'n grondwetlike monargie binne die Britse Statebond en Charles III van die Verenigde Koninkryk is die staatshoof van dié land. Guatemala se aanspraak op sy grondgebied bly spanning veroorsaak. Die land beskik oor 'n besondere biodiversiteit en 'n florerende toerismebedryf. Die koraalriwwe langs die kus is gewild by duikers.

## Klimaat 
Belize het 'n laagliggende, moerasagtige kusvlakte en lae berge in die suide. Die klimaat is tropies, warm en vogtig. Die reënseisoen is van Mei tot Desember.

## Demografie 
Belize beskik oor 'n diverse bevolking, waarvan die meerderheid Mestizo (52,9%), gevolg deur Kreole (25,9%) en Maja-Indiane (11,3%). Die belangrikste tale sluit in Engels (62,9%), Spaans 56,6%, Kreools (44,6%) en Majaans (10,5%).

## Verwysings 
## Bronnelys 
; Algemeen
*  
*  

## Eksterne skakels 
* 
*  Amptelike webwerf van Belize se regering
Guyana

**Guyana** (Engels: [ɡaɪˈɑːnə] of [ɡaɪˈænə], ), amptelik die **Koöperatiewe Republiek Guyana** (*Co-operative Republic of Guyana*) is 'n land in die noorde van Suid-Amerika net noord van die ewenaar met 'n oppervlakte van 214&nbsp;969&nbsp;km² en 'n bevolking van 794&nbsp;099 in 2024. Die Guyanas het voorheen dele van Brits-Guyana (Guyana), Frans-Guyana ('n Franse oorsese gebied), Nederlands-Guyana (Suriname), Portugees-Guyana (die Brasiliaanse deelstaat Amapá) en Spaans-Guyana (die Venezolaanse streek Guyana) ingesluit.

Guyana is in 1498 deur Christophorus Columbus tydens sy derde reis vir Europa ontdek en Walter Raleigh het dié gebied in 1596 beskryf. Die Nederlanders het as eerste verskeie kolonies in dié gebied gestig: Essequibo (1616), Berbice (1627) en Demerara (1752). Nadat die Britte die gebied in 1796 oorgeneem het, het die Nederlanders die gebied in 1814 formeel aan die Verenigde Koninkryk afgestaan. In 1831 is die drie kolonies tot Brits-Guyana saamgesluit. Op 26 Mei 1966 het Guyana van die Verenigde Koninkryk onafhanklik geword en op 6 Oktober 1980 'n republiek binne die Britse Statebond. Sedert sy onafhanklikheid eis Venezuela die westelike gebied van Guyana as *Guayana Esequiba* op.

## Sport 
Krieket is Guyana se gewildste sportsoort en word as nasionale sportsoort beskou. Guyana is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen. Saam met Antigua en Barbuda, Barbados, Grenada, Jamaika, St. Kitts en Nevis, St. Lucia en Trinidad en Tobago het die land die Krieketwêreldbeker 2007 aangebied, wat deur Australië gewen is. Daarbenewens het Barbados, Guyana en St. Lucia die T20I-wêreldbeker 2010 aangebied, wat deur Engeland gewen is. Guyana het ook saam met Antigua en Barbuda, Barbados, St. Lucia, St. Vincent en die Grenadine, Trinidad en Tobago en die Verenigde State die T20I-wêreldbeker 2024 aangebied, wat Indië kon beklink.

## Verwysings 
## Bronnelys 
; Algemeen
*  
*  

## Eksterne skakels 
*  
*  Amptelike webwerf van die President
*  Amptelike webwerf van die Parlement
Costa Ricaanse colón

duimnael|regs|150px|Simbool vir die colón.
Die **Costa Ricaanse colón** is die geldeenheid van Costa Rica. Die geldeenheid is na Christopher Columbus (Spaanse naam: Cristóbal Colón) vernoem.

## Eksterne skakels 
*    Costa Ricaanse colón - die banknote van Costa Rica
Tegucigalpa

**Tegucigalpa** is die hoofstad en grootste stad van Honduras. Die stad het in 2010 'n bevolking van 1&nbsp;126&nbsp;534 gehad en beslaan 'n oppervlakte van 201,5&nbsp;km². Die bynaam is *Tegus*. Dit is op 29 September 1578 deur Spanjaarde as *Real de Minas de San Miguel de Tegucigalpa* gestig.

## Eksterne skakels 
*  
*